โบรกฯเชียร์ “ซื้อ” ORI เป้า 9.70 บ. ชี้กำไรปกติครึ่งปีหลังเด่น รับยอดโอนคอนโดหนุน
โบรกฯเชียร์ "ซื้อ" ORI เป้า 9.70 บ. ชี้กำไรปกติครึ่งปีหลังเด่น รับยอดโอนคอนโดหนุน
21 ก.ย. 2563

บริษัทหลักทรัพย์ เคทีบี (ประเทศไทย) จำกัด ระบุในบทวิเคราะห์ แนะนำ “ซื้อ” หุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ราคาเป้าหมาย 9.70 บาท/หุ้น
โดยยังคงมุมมองเป็นบวกต่อ outlook ของ ORI จาก 1) แนวโน้ม presale ที่ยังทำได้ดีต่อเนื่อง และ 2) กำไรปกติในช่วงครึ่งหลังของปี 2563 จะเติบโต +25% เทียบกับช่วงปีก่อน และมีโอกาสดีกว่าที่ประเมินไว้
ทั้งนี้ ORI ทำยอด presales จนถึงกลางเดือน ก.ย.20 ได้แล้วราว 80% จากเป้าหมายทั้งปีที่ 2.15 หมื่นล้านบาท นอกจากนั้นในช่วงที่เหลือของปีนี้จะมีการเปิดตัวคอนโดใหม่อีก 4-5 โครงการ ซึ่งเป็นปัจจัยที่ทำให้ presales ยังดีต่อเนื่อง
ดังนั้นยังคงกำไรปกติปี 2564 ที่ 2.5 พันล้านบาท (-2% เทียบกับช่วงเดียวกันของปีก่อน) ซึ่งกำไรปกติในช่วงครึ่งหลังของปี 63 จะเติบโตโดดเด่น +25% โดยไตรมาส 3/63 คาดราว 700-800 ล้านบาท เติบโตทั้งจากช่วงเดียวกันของปีก่อน และไตรมาสก่อน ขณะที่กำไรไตรมาส 4/63 ยังมีโอกาสดีขึ้นจากแผนการโอนคอนโดใหม่ที่เพิ่มขึ้น ส่วนกำไรปกติปี 2564 ยังประเมินที่ 3.1 พันล้านบาท +22% จากปีก่อน
ด้านราคาหุ้นปรับตัวขึ้นและ outperform SET +39% ในช่วง 3 เดือนที่ผ่านมา จากกำไรไตรมาส 2/63 ที่ดีกว่าคาด ทั้งนี้ยังคงแนะนำ “ซื้อ” จากแนวโน้มกำไรที่กลับสู่ขาขึ้น โดยมีจุดเด่นจาก backlog ที่รอโอนครอบคลุมรายได้ปี 2563-64 ที่สูงมากกว่า 92% และ 64% ตามลำดับ ด้าน valuation ยังต่ำสุดในกลุ่มที่ PER 2563 = 6.4 เท่า ต่ำกว่าค่าเฉลี่ยกลุ่มที่ 8.5 เท่า
ขณะที่อาจมีปัจจัยหนุนจากภาครัฐที่อยู่ระหว่างพิจารณามาตรการกระตุ้นอสังหาฯ เช่น การขยายเพดานราคาลดค่าธรรมเนียมและจดจำนองขึ้นเป็น 5 ล้านบาท จากเดิมที่ 3 ล้านบาท คาดว่าจะมีความชัดเจนในเดือน ต.ค.
ยอด Presales YTD ทำได้เกือบ 80% จากเป้าหมายทั้งปีแล้ว เราได้ update ข้อมูลกับ ORI โดยยอด presales ยังมีทิศทางที่ดีต่อเนื่อง โดยถึงกลางเดือน ก.ย.20 ทำได้แล้วราว 80% จากเป้าหมายปีนี้ที่ 2.15 หมื่นล้านบาท ซึ่งทำให้ไตรมาส 3/64 จะทำ presales ได้แล้วราว 5-6 พันล้านบาท เกือบใกล้เคียงกับไตรมาส 2/63 ที่ 6.5 พันล้านบาท
สำหรับโครงการเปิดตัวใหม่ที่ทำ presales ได้โดดเด่น ได้แก่ 1) The Origin อ่อนนุช มูลค่าโครงการ 700 ล้านบาท Sold out , 2) KnightsBridge Space พระราม 4 (ยังไม่ official launch) มูลค่าโครงการ 2.3 พันล้านบาท ทำยอด presales ล่วงหน้า ได้แล้ว 60-70% ขณะที่โครงการพร้อมอยู่ (ready to move) ยังทำยอด presales ได้ดีต่อเนื่อง
ทั้งนี้ประเมินว่า presales จะปีนี้ทำได้ราว 2.3-2.4 หมื่นล้านบาท สูงกว่าเป้าหมายที่ ORI ประเมินไว้ ซึ่งในช่วงที่เหลือของปีนี้จะมีการเปิดตัวคอนโดใหม่เพิ่มอีก 4-5 โครงการ
อย่างไรก็ตาม กำไรปกติในช่วงไตรมาส 3/63 มีแนวโน้มจะเติบโตทั้งจากช่วงเดียวกันของปีก่อน และไตรมาสก่อน และปี 2564 จะกลับมาเติบโตโดดเด่น
โดยยังคงประเมินกำไรสุทธิปี 2563 ที่ 2.7 พันล้านบาท -11% จากปีก่อน ส่วนกำไรปกติจะอยู่ที่ 2.5 พันล้านบาท -2% จากปีก่อน ซึ่งดีกว่าค่าเฉลี่ยกลุ่มที่ปรับตัวลง -30% จากปีก่อน โดยกำไรปกติช่วงครึ่งแรกของปี 2563 คิดเป็น 44% จากที่ประเมินทั้งปี
โดยงวดครึ่งปีหลังกำไรปกติจะกลับมาเติบโต +25% จากช่วงเดียวกันของปีก่อน  ทั้งนี้ เบื้องต้นประเมินกำไรปกติไตรมาส 3/63 ราว 700-800 ล้านบาท แนวโน้มจะเติบโตทั้งจากปีก่อนและไตรมาสก่อน
ขณะที่กำไรไตรมาส 4/63 ยังมีโอกาสดีขึ้นจากแผนการโอนคอนโดใหม่ที่เพิ่มขึ้น ซึ่งส่งผลให้แนวโน้มกำไรปีนี้มีโอกาสดีกว่าที่ประเมินไว้ได้ สำหรับกำไรปกติปี 2564 ยังประเมินที่ 3.1 พันล้านบาท +22% จากปีก่อน จากภาพรวมตลาดที่อยู่อาศัยที่ฟื้นตัว ขณะที่ ORI ยังมี backlog ที่จะรับรู้เป็นรายได้ปี 2564 คิดเป็นมากกว่า 64% จากเป้าหมายยอดโอนแล้ว